钦定古今图书集成/理学汇编/学行典/第066卷 > 庄子 > 《人闲世》
## 钦定古今图书集成/理学汇编/学行典/第066卷 > 庄子 > 《人闲世》

“内直而外曲，成而上比。”内直者与天为徒，与天为徒
者，知天子之与己，皆天之所子，而独以己言蕲乎而
人善之，蕲乎而人不善之耶？若然者，人谓之童子，是
之谓与天为徒。“外曲”者，与人之为徒也，擎跽曲拳，人
臣之礼也，人皆为之，吾敢不为耶？为人之所为者，人
亦无疵焉，是之谓与人为徒。“成而上比”者，与古为徒，
其言虽教，谪之实也。古之有也，非吾有也。若然者，虽
直不为病。是之谓“与古为徒。”